CELEX: 62019TN0797
Language: da
Date: 2019-11-19 00:00:00
Title: Sag T-797/19: Sag anlagt den 19. november 2019 – Anglo Austrian AAB Bank og Belegging-Maatschappij »Far-East« mod ECB

13.1.2020   
            
            
               DA
            
            
               Den Europæiske Unions Tidende
            
            
               C 10/56
            
         
      Sag anlagt den 19. november 2019 – Anglo Austrian AAB Bank og Belegging-Maatschappij »Far-East« mod ECB
      (Sag T-797/19)
      (2020/C 10/66)
      Processprog: tysk
      
         Parter
      
      
         Sagsøgere: Anglo Austrian AAB Bank AG (Wien, Østrig) og Belegging-Maatschappij »Far-East« BV (Velp, Nederlandene) (ved advokaterne M. Fischer, J. Willheim og M. Ketzer)
      
         Sagsøgt: Den Europæiske Centralbank (ECB)
      
         Sagsøgernes påstande
      
      
                  —
               
               
                  Afgørelse truffet af Den Europæiske Centralbank den 14. november 2019, hvorved Anglo Austrian AAB Bank AG’s tilladelse til at drive virksomhed som kreditinstitut blev inddraget, annulleres.
               
            
                  —
               
               
                  Den Europæiske Centralbank tilpligtes at betale sagsomkostningerne
               
            
                  —
               
               
                  I betragtning af de foreliggende omstændigheder pådømmes sagen forud for andre sager i medfør af artikel 67, stk. 2, i Rettens procesreglement.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført følgende anbringender.
      
                  1.
               
               
                  ECB har tilsidesat artikel 14, stk. 5, i Rådets forordning (EU) nr. 1024/2013 (1), idet den har foretaget en fejlagtig anvendelse af den nationale lovgivning, som i medfør af denne forordnings artikel 4, stk. 3, finder anvendelse på inddragelse af tilladelser.
               
            
                  2.
               
               
                  ECB har tilsidesat proportionalitetsprincippet, eftersom den med inddragelsen af tilladelsen uretmæssigt har anvendt den sidste udvej blandt de mulige tilsynsbeføjelser.
               
            
                  3.
               
               
                  ECB har tilsidesat Anglo Austrian AAB Bank AG’s ret til effektive retsmidler ved ikke at udsætte fuldbyrdelsen af afgørelsen.
               
            
                  4.
               
               
                  ECB har tilsidesat artikel 41 i Den Europæiske Unions charter om grundlæggende rettigheder, artikel 31 og 32 i forordning (EU) nr. 1024/2013 samt § 70, stk. 4, i Bankwesengesetz og artikel 6 i Den Europæiske Menneskerettighedskonvention, idet den ikke har overholdt Anglo Austrian AAB Bank AG’s deri fastsatte processuelle rettigheder.
               
            
                  5.
               
               
                  ECB har tilsidesat Belegging-Maatschappij »Far-East« B.V.’s ejendomsret, idet den har inddraget Anglo Austrian AAB Bank AG’s tilladelse og derved har ødelagt den økonomiske værdi af de andele, som Belegging-Maatschappij »Far-East« B.V. ejer i Anglo Austrian AAB Bank AG.
               
            
         (1)  Rådets forordning (EU) nr. 1024/2013 af 15.10.2013 om overdragelse af specifikke opgaver til Den Europæiske Centralbank i forbindelse med politikker vedrørende tilsyn med kreditinstitutter (EUT 2013, L 287, s. 63).